Canon EOS R3 – maailman nopein ja herkin automaattitarkennus - Canon Oy\nMaailman nopein ja intuitiivisin automaattitarkennus.¹\nEOS R3 pitää kohteet terävinä, jotta voit keskittyä kuvaamiseen. Katseella ohjattava automaattitarkennus, edistynyt kohteiden tunnistus ja poikkeukselliset hämäräkuvausominaisuudet tuottavat uskomattoman kuvauskokemuksen.\nDUAL PIXEL CMOS II -AUTOMAATTITARKENNUS\nEOS R3 on ohjelmoitu tunnistamaan kilpa-autot ja -pyörät formula-autoista GT- ja ralliautoihin.\nAutomaattitarkennuksen vallankumous: katseella ohjattava automaattitarkennus\nEOS R3 tarjoaa täysin uudenlaisen ja luontevan tavan tarkentaa: valitse tarkennuspiste tai seurattava kohde yksinkertaisesti katsomalla sitä. Kun kameran laukaisin painetaan puoliväliin, kamera tarkentaa valittuun tarkennuspisteeseen tai käynnistää valitun kohteen jatkuvan seurannan. Toiminto on ainutlaatuinen.\nKatseella ohjattavan automaattitarkennuksen ja tarkennuksen seurannan yhdistelmä tekee EOS R3 -kamerasta erinomaisen toiminnan kuvaamiseen. Kuvaatko urheilijoita radalla? Valitse seurattava juoksija katsomalla häntä. Paina laukaisinta, ja EOS R3 seuraa urheilijaa ja erottaa hänet ihmisjoukosta. Samaa toimintoa voi käyttää, kun kuvataan poliitikkoja lehdistötilaisuuksissa, moottoripyöriä kilparadoilla ja jopa taivaalla lentäviä lintuja.\nKatseella ohjattava automaattitarkennus on helppo kalibroida, ja kalibrointiasetukset voi tallentaa, hakea nopeasti ja jopa vaihtaa toiseen runkoon muistikortin avulla. Yhden kameran voi ohjelmoida eri valokuvaajia varten tai yhdelle valokuvaajalle, joka käyttää joko silmälaseja tai piilolinssejä. Tarkennuspisteet voi tietysti valita myös käyttämällä kameran monitoimiohjainta tai ainulaatuista Smart Controller -ohjaintamme.\nNäe katseella ohjattava automaattitarkennus käytössä, kun valokuvaaja valitsee toisen moottoripyörän katseellaan ja kamera tarkentaa uuteen kohteeseen.\nEOS R3 tunnistaa myös silmät ja seuraa tarkennusta, jotta ne pysyvät huipputerävinä.\nTarkennuksen seuranta pitää koripalloilijan silmät terävinä, kun hän keskittyy heittoon.\nR3 pystyy seuraamaan moottoripyöräilijöiden kypäriä 30 kuvan sekuntinopeudella\nUudenlainen kohteen seuranta\nKäytimme samaa syväoppivaa tekoälyä kuin EOS R5- ja R6 -kameroissa ja veimme EOS R3 -kameran automaattitarkennuksen uudelle tasolle. Kamera tunnistaa ihmiset, eläimet ja nyt myös moottoriurheilun ajoneuvot.\nKameralle on opetettu eri valokuvaajilta ja toimistoilta hankituilla sadoillatuhansilla valokuvilla, miltä todellinen maailma näyttää – ja miten se liikkuu.\n• Ihmiset. Kamera tunnistaa seurattavan kohteen silmät ja tarkentaa niihin. Jos silmät eivät ole näkyvissä, kamera keskittyy kasvoihin. Jos nämä eivät ole näkyvissä (esimerkiksi kun jalkapalloilija kääntyy yhtäkkiä poispäin), EOS R3 keskittyy kohteen päähän ja sitten hänen kehoonsa. Kameran ihmisten seurannan toiminnot on optimoitu niin, että kypärää tai maskia käyttävän kohteen seuranta onnistuu paremmin. Tämä sopii täydellisesti urheilutapahtumiin.\n• Eläimet. Kameran kohteen seurannan tekniikka tunnistaa koirat ja kissat sekä linnut, myös lennossa.\n• Ajoneuvot. EOS R3 on ohjelmoitu tunnistamaan kilpa-autot ja -pyörät formula-autoista GT- ja ralliautoihin. Kamera pystyy myös erottamaan ajoneuvot, joissa on suljetut ja avoimet ohjaamot, ja tarkentamaan ajajan kypärään, kun se on näkyvissä. Myös kilpamoottoripyörät tunnistetaan, ja tässäkin on mahdollista seurata ajajan kypärää ja pitää tarkennus ajajassa ajon aikana.\nKohteen seurantaa tuetaan nyt kaikissa tarkennusalueen asetuksissa. EOS R3 -kameran pinottu taustavalaistu kenno on niin nopea, että tarkennus voidaan näytteistää jopa 60 kertaa sekunnissa, kun elektronista suljinta käytetään 30 kuvan sekuntinopeudella. Tämä on Canonin kameroiden kaikkien aikojen paras automaattitarkennuksen seuranta.\nDual Pixel CMOS AF II -automaattitarkennuksen edut\nKameran Dual Pixel CMOS AF II -tekniikka muuttaa kaikki sen 24 miljoonaa pikseliä tarkennusantureiksi, jotka ryhmitellään 4 779 valittavaksi tarkennuspisteeksi ja erikokoiseksi alueeksi. Nämä voivat sijaita missä tahansa kuvan kohdassa, jotta saadaan 100 prosentin kattavuus. Myös ne pikselit, joita ei käytetä valitussa tarkennuspisteessä, välittävät tietoa takaisin kameran automaattitarkennuksen seurantaan, jotta varmistetaan erinomainen tarkkuus.\nEOS R3 -kameran Dual Pixel CMOS AF II -tekniikka on maailman nopein ja herkin automaattitarkennusjärjestelmä täyden kennokoon kamerassa, ja se pystyy tarkentamaan jopa 0,03 sekunnissa1 ja -7,5 EV:n valaistuksessa.2 Näin pimeässä on lähes mahdotonta nähdä optisen etsimen läpi, mutta EOS R3 -kameran elektroninen etsin mahdollistaa kuvaamisen tällaisissa olosuhteissa.\nKameran Dual Pixel CMOS AF II -tekniikka muuttaa kaikki sen 24 miljoonaa pikseliä tarkennusantureiksi.\nKuva otettiin -7,5 EV:n valaistuksessa ja siitä näkee, miten EOS R3 tarkentaa lähes pimeässä.\nLaskettu automaattitarkennuksen nopeustestien tuloksista CIPA-suositusten mukaisesti (tulokset voivat vaihdella kuvausolosuhteista ja käytetystä objektiivista riippuen). Perustuu sisäiseen mittausmenetelmään. Testiolosuhteet: • Kirkkaus etäisyyttä mitattaessa: 12 EV (normaali lämpötila, ISO 100) • Kuvaustila: M • Käytetty objektiivi: RF24-105mm F4-7.1 IS STM, kuvattu stillkuvia laukaisimella • Automaattitarkennustila: yhden pisteen automaattitarkennus (keskellä) • Automaattitarkennus: kertatarkennus


Villi piha, vanhan kansakoulun puutarha ja sisustus: Helppoo, kun heinänteko!\nHelppoo, kun heinänteko!\nMeidän pitäisi tehdä tätä...\nJa minun pitäisi etsiä kasveja näille kylteille, mutta mutta...\nNaapurin isäntä niitti poutapäivän kunniaksi yhteispeltoplänttimme ja huuteli meille traktoristaan, että pistäkääs tytöt seipäille se!\nJa me pistettiin. En muista olleeni oikeissa heinäseiväs-heinätöissä koskaan. Paalaushommissa kyllä. Silloin, kun heinää tavattiin laittaa seipäille, olin todennäköisesti liian nuori laitettavaksi oikeisiin töihin.\nArvatkaa, miksi minä pidän noista?\nNe ovat niin KAUNIITA ja NOSTALGISIA!\nSopivat maalaismaisemaan mitä parhaiten. Mutta kymmenen seipäällistä riitti meille hyvin. Jestas, jos pitäisi satakin urakoida!\nArvatkaa miksi nämä pitävät noista?\nNe katselivat touhuamme aidan takana ja saivat toki osansa. Minä kyllä hieman mäkätin, että: "Ennen vanhaan kaikki oli paremmin ja tuollaiset pulleat hevoset tekivät töitä heiniensä eteen!"\nNekin sopivat maalaismaisemaan, rakkaat!\nEi se mitään, vaikka kaikki on vähän kesken. Seuraavana kolmena päivänä toivotaan poutaa ja hiven tuulta. Heinä kuivuu ja kitkijät kitkevät!\nJa jos ei kaikkea ehditä ihan tip top trimmaamaan, niin ei se haittaa.\nTunnisteet: heinäseiväs, heinätyöt, Hevonen, kitkeminen, poni\nreally tall haystacks..ah summer\nHeinänteko seipäälle on tuttua puuhaa. Vaan tuskin koskaan enää näkee noita ihanuuksia, valkoisia muovikääreitä sen sijaan ihan liikaa. Oikea asenne sinulla tulevaan viikonloppuun, rennosti hyvä tulee.\nTulin vain hukkaamaan, että sulla on ihana puutarhablogi! Oma piha on vasta aluilla, joten on kiva nähdä miltä esim. Pionit näyttävät muutaman vuoden päästä.\nAivan ihania heinäseipäitä<3 Minäkin olin seivästyksen aikaan vielä niin pieni, että muistan kun sain vain niitä tappeja juoksutella ympäri peltoja:) Onneksi muistan kuitenkin sen ajan<3\nTikkupaaleja, kuten mun poika aikanaan sanoi! Sulla on ihana blogi ja ihana puutarha!\nKauniiltä näyttää, vaikka eihän mikään muu olekkaan mahdollista, kun pionien kukinnasta on kyse. Saas nähdä kuinka monta vuotta menee, että meillä kukkii... tänä vuonna on pioneita nimittäin istutettu.


Tampereen ytimessä vuodesta 1995 alkaen järjestetty kaupunkifestivaalien legenda Tammerfest tuo tuttuun tapaan 21.-23.7. kolmipäiväisille festivaaleille massiivisen ohjelmakattauksen. Pääareenalla Ratinanniemen ...\nTampereen Kannen areenan nimisopimus Uros Oy:n kanssa päättyy – uuden areenan toiminnan käynnistäminen jatkuu normaalisti KOY Tampereen Monitoimiareenan hallitus on huolellisen harkinnan jälkeen päättänyt irtisanoa ...\nLukeminen on kuulemma vähentynyt. Siitä huolimatta entistä enemmän luettavaa on tarjolla, ja suomalaisetkin kirjailijat tuottavat hyvällä syötöllä uutta luettavaa markkinoille. Uusi sivusto www.kirjahyllyssa.fi tuo näitä ...\nKelan palvelupiste Tampereella muuttaa takaisin Aleksis Kiven kadulle 28.9. Samalla otetaan käyttöön uusi palvelumalli. Sillä varmistetaan, että asiakkaan asia tulee kokonaisvaltaisesti hoidettua. Kelan palvelupisteen ...\nUsean menestyneen ravintolakonseptin taustalla voimakkaasti vaikuttanut Jani Salmela lähtee uudistamaan pirkanmaalaista catering-toimintaa. Salmela on kutsuttu keittiöpäälliköksi Pepper Cateringille, jonka tavoitteena on ...\nSuomen suurin ja merkittävin ympäri Tampereen lukuisia keikkapaikkoja levittäytyvä Lost In Music -showcase-festivaali julkistaa tänään yli 60 artistin ohjelmiston. 7.-9.10.2021 Tampereella hukutaan tuoreimpaan ja ...\nSaturday Night Battle tuo huipputason padelin takaisin! ⚡🔹13.3. klo 18.00 / Sillanpää & Manner vs. Huttunen & Fernandez🔹3.4. klo 17.00 / Myllymäki & Myllymäki vs. Huttunen & Fernandez🔹17.4. klo 17.00 / ...\nTuskin aavistivat Tampereen UA:n päättäjät 60-70 – lukujen vaihteessa, ideoituaan kokeilun uudenlaisesta jääratakilpailusta minkälaisen perinteen saivat aikaan. 11.3.1970 järjestettiin Pyynikin urheilukentällä ...


1 430 m² Katriinantie 14-16, 01530 Vantaa Toimistotila vuokrattavana - Oikotie 14985859\nVuokrattavat toimitilat Vantaa Viinikkala Katriinantie 14-16, 01530 Vantaa\nKatriinantie 14-16, Viinikkala, Vantaa\nTilan kuvaus: Kolmannen kerroksen kombitilaa. Nykyaikainen, avara ja tarvittaessa muuntojoustava toimistotila; noin puolet avotilaa. Mahdollista jakaa kahdelle, jopa kolmelle käyttäjälle. Autopaikkoja piha-alueella. Viereisessä kiinteistössä hyvät varastointimahdollisuudet. Kokonaisuudella hyvä sijainti.\nKiinteistön kuvaus: Pääkonttoritasoista toimistotilaa vuonna 2006 valmistuneessa rakennuksessa. Lounasruokala (Sodexo), aulapalvelut, neuvottelutilat, edustustilat. Lisäksi mahdollista vuokrata varastoa terminaalitilasta. Piha-alueella autopaikkoja.\nKiinteistölle on myönnetty ympäristösertifikaatti: LEED for Existing Buildings: Operations and maintenence, Silver.\nKatriinantie 14-16, 01530 Vantaa\nTila jaettavissa osiin: 745, 626\nLentokentän läheisyydessä, hyvien kulkuyhteyksien varrella pääväyliltä. Bussipysäkki 100 m Juna-asema 3,2 km Lentoasema 3,2 km


Hevosissa pelottaa pelko itse | Ystäväni hevonen | Summeri | yle.fi\nHevonen ja ratsastaja maneesissa. Kuva: Emmi Kähkönen hevosissa pelottaa pelko itse\nJulkaistu 04.01.2014 - 00:13 . Päivitetty 05.02.2015 - 11:23\nHevoset ovat väkivahvoja. Hevoset ovat niin vahvoja, että ne voivat heittää ihmisen selästään nanosekunneissa. Kyselemättä ja ilman pienintäkään varoitusta.\nHevoset ovat niin vahvoja, että joskus ne ovat pelottavia.\nToiset hevoset tuntuvat poikkeuksellisen vahvoilta, ja pelottavilta. Velurs on yksi näistä hevosista. Sillä on leveä rintakehä, isot liikkeet ja klassisesti rakentunut lihaksisto. Jokaisella askeleella sen selässä muistan kumpi meistä vie lihasvoimassa. Velurs ei paina kädelle, eikä puske pohjetta vasten. Mutta se iskee kipinää maaneesista kuuluvista äänistä, varjoista ja liikkeistä. Ja minä tiedän, että säikky ruuna voisi tiputtaa minut selästään yhdellä olan kohautuksella.\nKun hevonen hätkähtää sivulle, vatsani muljahtaa itsensä ympäri. Hengitys hypähtää rintakehään ja jännitys pingottaa selkärangan. Pelko hyydyttää veren suonissa, ja kylmä hiki viiltää niskassa.\nIhminen on selvinnyt tähän päivään asti pelkäämällä vaarallisia tilanteita. Pelko on saanut meidät välttämään korkeita paikkoja, pimeää metsää ja kummallista ruokaa. Liian kovaa vauhtia, voimaa jota ei voi hallita. Arvaamattoman voimakas, säikähtänyt hevonen on asia, jota ihmisen kuuluukin pelätä.\nMutta siinä missä pelko asuu ihmisessä, asuu se myös hevosessa.\nHevonen on keskuudessamme saaliseläimen pelkonsa ansiosta. Sen kuuluu hätkähtää rasahduksia ja varjoja maneesin nurkassa. Hevosen kuuluu pelätä, ja paeta. Pakoa varten hevonen on vahva, voimakas ja nopea.\nHevosissa pelottavaa onkin pelko itse.\nHevonen ja ratsastaja maneesissa. Kuva: Emmi Kähkönen ystäväni hevonen\nHevonen voi siis heittää ratsastajan alas selästään yhdessä askeleessa. Miksi se ei sitä tee? Miksei se pakene?\nKoska hevonen ei pelkää ratsastajaa, sen ei tarvitse paeta selässä istuvaa. Hevonen voi luottaa rohkeaan johtajaan.\nIhmisten joukossa kun on aina ollut muutama rohkea tyyppi. Muutama yksilö on nielaissut kurkkuun nousseen sydämen takaisin paikalleen, ja hengittänyt kerran syvään. Pudistanut pelon harteiltaan, ratsastanut eteen ja jatkanut eteenpäin.\nSen pelottavan kulman takana kun voi olla uusia ihmeellisiä asioita. Velurin kanssa se on iso, rohkea laukka.


Vahdinvaihto näköalapaikalla | Ammattiliitto Pro\nMuutokset tuulet puhaltavat – ei vain henkilötasolla vaan tulevaisuudessa myös toimintatapoihin aletaan etsiä uusia keinoja. Näin uskovat eläkkeelle jäävä ict-alan sopimusala-asiamies Seppo Lundgren ja hänen seuraajansa, viestinnän suunnittelija Elli Ravantti.\nLundgren on viihtynyt Prossa 12 vuotta, Ravantti puolet siitä.\nEnnen Prota Lundgren oli DNA-konsernissa neuvottelevana pääluottamusmiehenä.\n‒ Näitä töitä on tehty muutama kymmenvuotta, ja ict-ala on tuona aikana muuttunut melkoisesti. Kun operaattorit keskittyivät omaan ydinliiketoimintaansa, mukaan tuli vuokratyötä ja alihankintaa sekä uusia yrittäjiä. Kukaan ei kontrolloinut, millä ehdoilla työtä tehtiin. Meno oli villiä. Ammattiliitolle syntyi melkoinen työsarka asioiden kuntoon saattamisessa.\nRavantti puolestaan oli kymmenisen vuotta sitten ict-alihankintayrityksen pääluottamusmies ja joutui pähkäilemään myös työsuhteen ehtoja.\n‒ Ihan aluksi hädin tuskin tiesin, mitä ammattiliitto tarkoitti. Mutta kokemusta, osaamista ja varmuutta kertyi nopeasti Sepon ja muiden Pron asiantuntijoiden avun ansiosta.\nLähestymisiä uudella tavalla\nKun Lundgrenin paikka tuli auki, Pron viestinnässä työskentelevälle Ravantille oli selvää, että hän hakee uutta tehtävää. Hän toteaa palaavansa juurilleen edunvalvontaan – ict-alan lisäksi hän valvoo myös viestintäalojen etua.\n‒ Vuodet viestinnässä eivät ole menneet hukkaan, olen saanut näköalapaikalta osallistua ja oppia kaikkien eri alojemme ominaispiirteitä, haasteita ja onnistumisia.\nLundgrenin mukaan Ravantin monipuolinen osaaminen on pelkästään hyvä asia.\n‒ Edunvalvontatyössä viestinnässä pitää saada onnistumisia. Ellin ikäiset ihmiset ovat innokkaita tekemään viestintää uudella tavalla, mutta vanhemmasta väestä osa on ihan pihalla. Jos ei työssään tarvitse nykyaikaisia toimintatapoja, ei niistä välttämättä mitään ymmärräkään.\nRavantti korostaa olevan tärkeää, että kaikki pysyvät mukana.\nTyöuralla pitkällä olevien jaksamisesta on huolehdittava, mutta nuortenkin on jaksettava maksaa Sepon eläke eli työn on oltava mielekästä.\n‒ Työuralla pitkällä olevien jaksamisesta on huolehdittava, mutta nuortenkin on jaksettava maksaa Sepon eläke eli työn on oltava mielekästä. Olen valmis jalkautumaan ja polvistumaankin tarvittaessa. Omalle sukupolvelleni ei ole outoa, ettei välttämättä nähdä kasvotusten työpaikan kahvihuoneessa. Minulla on pitkä historia somessa ja nettiyhteisöissä, sielläkin voidaan tavata.\nNeuvotteluja työnantajankin kanssa\nVaikka vuokratyötä on edelleen olemassa, Lundgren toteaa sen olevan tänä päivänä jo pääosin sopimuksenmukaista. Lainsäädäntöä noudatetaan ja työsopimuksia solmitaan.\n‒ Silti otteet ovat koventuneet: työnantajalla on halua päästä eroon tes-pöydässä sovituista asioista. Nojataan työnantajaliittoon ja ollaan valmiita menemään oikeusasteisiin asti: työnantaja hakee omalta kannaltaan positiivisia päätöksiä.\nLundgrenin mukaan pitäisi pyrkiä neuvottelemaan nimenomaan ongelmallisen työnantajan kanssa ja päästä luottamukselliseen keskusteluyhteyteen.\n‒ Yrityksen toimintaa tulisi rakentaa työhyvinvoinnin suuntaan, jotta henkilöstöllä olisi motivaatiota tehdä työtä. Periaatteena pitäisi olla se, että aamulla on kiva mennä töihin. Ammattiliiton pitäisi ottaa enemmän yrityksiä haltuun ja vaikuttaa siten työmarkkinakenttään.\nLundgren uskoo, että isompien yritysten kanssa neuvottelujen jälkeen pienemmät tulevat perässä. Sielläkin halutaan tehdä sopimuksia tes-tasolla, jotta työntekijät saadaan pysymään.\n‒ Työnantajan kanssa kannattaa neuvotella työsuhteen ehdoista myös paikallisesti. Se vaatii jaksamista ja kärsivällisyyttä. Haasteet muuttuvat ja pitää miettiä uusia keinoja.\nTyönantajan kanssa kannattaa neuvotella työsuhteen ehdoista myös paikallisesti. Se vaatii jaksamista ja kärsivällisyyttä.\nAsiamies kehityksessä mukana\nLundgrenin mukaan vuosien varrella tapahtuneita onnistumisia ovat olleet muun muassa tapaukset, kun yksittäisen jäsenen tai isomman joukon asiat on saatu kuntoon – varsinkin jos työnantaja on ollut tekemisessä mukana.\n‒ On hienoa, kun yrityksen henkilöstön asiat ovat sujuneet ja luottamus on saatu aikaiseksi. Pron asiamies voi olla myös kehityksessä mukana: hän voi kertoa työnantajalle sellaista, mikä tuntuu tästä mukavalta. Myyntiprosessistakin kahdeksankymmentä prosenttia on psykologiaa. Aina ei ole kyse edes rahasta, vaan tekemisen tavoista.\nLundgren on tyytyväinen siihen, että Pro on uudistunut paljon verrattuna muihin ammattiliittoihin. Uudistumista kannattaa jatkaa: etenkin nuorten ajattelumaailmaan syventyminen heidän omalla kielellään olisi tarpeen.\n‒ Nuoret eivät välttämättä ymmärrä, mitä edunvalvonta tarkoittaa ja ettei se ole tullut itsestään. He eivät ajattele huomista vaan uskovat työnantajaa, mikä voi olla ongelmallista.\nTyötä jäseniä varten\nRavantti on valmis miettimään uusia keinoja ict-alan edunvalvonnassa. Tosin kaikkea ei kannata uusiksi pistää, sillä hyvää ja toimivaa on turha romuttaa.\n‒ Sepon saappaat ovat isot ja monessa mudassa kahlanneet, mutta olen häneltä oppinut paljon: taustatyöt on tehtävä hyvin ja rauhallisena on pysyttävä. Tähtäimessä on pitkän aikavälin maali, mutta yhdessä uteliaiden ja pelottomien jäsenten, luottamusmiesten ja yhdistysten kanssa onnistumme.\nUuden asiamiehen työ muovautuu omanlaisekseen: eläkkeelle jäävän miehen ja kolmikymppisen naisen viestintä on väkisinkin erilaista.\n‒ Paljon on varmasti uuden oppimista ja tiukkoja vääntöjä, mutta on ihana päästä lähemmäs ihmisiä: jäsenistöä vartenhan täällä ollaan. On tärkeää tavoittaa myös niitä jäseniä, jotka eivät tiedä, mitä hyötyä liitosta on. Kaikkia jäseniä pitää auttaa menestymään ja etenemään uralla, aina ei tarvitse olla pulassa.\n‒ Otan tehtävät vastaan heti kun Seppo jää eläkkeelle, toden teolla pääsen työn makuun toukokuun opintovapaan jälkeen,” Ravantti sanoo.\nSuunta ylös, katse alas\nKun mies ei ole ollut toimeton ikinä, hän ei aio olla sitä eläkkeelläkään. Lundgrenin työ on tähän mennessä peitonnut harrastuksetkin, mutta on toisaalta tarjonnut hyvän näköalapaikan.\n‒ Olen saanut nähdä yllättävän paljon asioita, jotka antavat valmiuksia myös vapaa-ajalle.\nLundgren sanoo jäävänsä kaipaamaan työkavereita ja hyviä työnantajan edustajia.\n‒ He ovat soittaneet ensin, kertoneet suunnitelmista ja kysyneet, mitä se tarkoittaisi liiton näkökulmasta. Yhteistyö on sujunut.\nNäköalapaikkoja Lundgren löytää jatkossakin:\n‒ Tykkään kulkea luonnossa: kiivetä vuorenrinteitä ylös ja katsella jyrkänteeltä alas.\nSeppo lupaa jatkossakin huudella sivusta Twitterissä\nElli heittelee huulta Instagramissa


Konica Minolta CR-5, monipuolinen värimittari - Mitaten Finland Oy\nKonica Minolta CR-5, monipuolinen värimittari\nNesteiden, pastojen ja kiinteiden aineiden laboratoriovärimittari\nCR-5 on monipuolinen pöytävärimittari kiinteiden, tahnojen, rakeiden ja nesteiden mittari, joko heijastaen tai läpivalaisten.Yläpuolinen mittausasema, tarjoaa erilaisia mittausaukkoja jolloin voidaan mitata melkein mitä tahansa näytteitä. CR-5 on siis täydellinen ”jokapaikan höylä” ruokia, kemikaaleja, lääkkeitä ja muoveja varten.\nCR-5:ttä voi käyttää yksinään suuren värinäytön ansiosta ja laaja laiteohjelmisto tarjoaa kaikki tärkeimmät kolometriset järjestelmät kuten toimialakohtaiset määritykset mitata nesteitä, kuten Gardner, Hazen / APHA, Jodi, Euroopan ja USA: farmakopean.\nYhdessä valinnaisen ohjelmiston SpectraMagic NX:n kanssa monet muut määritykset ovat saatavilla.\nRutiinityötä varten on automaattinen kalibrointi, käyttötaikuri (operation wizard) ja tuki seitsemälle kielelle..\nMonipuolisuutta monille käyttöaloille.Ainutlaatuisen konseptin ja laajan erikoisvarusteivalikoiman avulla CR-5 voi käsitellä melkein mitä tahansa näytteitä kiinteässä, rakeisessa, pasteija- tai nestemuodossa.\nAukkokoot 3-30 mm, eri petrimaljoja, eri solujen polkuja ja suuri läpivalaisukammio tarjoavat ainutlaatuisen joustavuuden.\nSuuri väri LCD on helppo lukea ja voi näyttää mittaustiedot numeerisesti ja graafisesti tai hyväksytty / hylätty tuomiot.\nWizard antaa näytön käyttöä koskevia ohjeita\nOhjaustaikuritoiminto näyttää ohjeita käyttäjille laitteen arvojen asetteluksi.\nYksittäiset käyttäjäasetukset ja tavoite- sekä mittaustiedot voidaan tallentaa helposti USB-muistitikulle sallien tällätavoin monikäyttäjyyden..


Peda-forum muuttui Yliopistopedagogiikaksi — Suomi\nPeda-forum muuttui Yliopistopedagogiikaksi https://www.kieliverkosto.fi/fi/kuulumisia-kentalta/news/peda-forum-muuttui-yliopistopedagogiikaksi https://www.kieliverkosto.fi/@@site-logo/Kieliverkoston_logo_uusittu_marras17-small.png\nKaikille yliopistojen opettajille ja opetuksen kehittäjille tarkoitettu Yliopistopedagogiikka-lehti on ilmestynyt. Lehden nimi on muuttunut Peda-forumista Yliopistopedagogiikaksi, ja lehti on siirtynyt verkkoon. Yliopistopedagogiikka-lehteä julkaistiin aiemmin nimellä Peda-forum – yliopistopedagoginen aikakausjulkaisu. Uusi Yliopistopedagogiikka-nimi kuvaa lehden sisältöä paremmin ja kattaa niin yliopistopedagogisen tutkimuksen kuin koulutuksenkin. Koska yliopistopedagoginen tutkimus on kansainvälistä, lehdelle annettiin myös englanninkielinen nimi Journal of University Pedagogy. Lehti ilmestyy kaksi kertaa vuodessa.\nLehdessä julkaistaan niin vertaisarvioituja tieteellisiä artikkeleita kuin kirjoituksia opetuksen kehittämisestä ja kokeiluista. Referee-artikkeleissa julkaistaan lisäksi englanninkieliset abstraktit, jotta kirjoittajat voivat viitata julkaisuun myös kansainvälisesti. Lehteä julkaisee yliopistopedagogiikan asiantuntija- ja yhteistyöverkosto Peda-forum, ja sitä toimitetaan Jyväskylän yliopiston Koulutuksen tutkimuslaitoksessa yhteistyössä päätoimittajan ja toimitusneuvoston kanssa. Lehteä rahoittavat yliopistot yhteisesti.\nKevään lehden aiheita\nUusimmassa numerossa keskustellaan muun muassa plagioinnista, projektityöskentelyn opiskelusta yliopistossa ja siitä, kuinka teologian opiskelijoita ei kiinnosta heprean ja kreikan opiskelu. Lisäksi numerossa pohditaan monikulttuurisuutta ja kulttuurienvälistä oppimista.\nLehti löytyy osoitteesta www.yliopistopedagogiikka.fi, ja se on vapaasti kaikkien yliopistolaisten ja muiden kiinnostuneiden luettavissa.\ntoimittaja Kaisa Kiuttu, puh. 040 805 4256, kaisa.kiuttu@jyu.fi\npäätoimittaja Mari Murtonen, puh. 02 333 8639, mari.murtonen@utu.fi\ntoimitusneuvoston puheenjohtaja Anne Nevgi, puh. 09 1912 0627, anne.nevgi@helsinki.fi


242 m² Sporrasbacken 39 A, 07880 Loviisa Omakotitalo 7h myynnissä - Oikotie 15795451\nMyytävät asunnot Loviisa Liljendal Sporrasbacken 39 A, 07880 Loviisa\n160 000 €242 m²\nSporrasbacken 39 A, Liljendal, Loviisa\n7h, 2k, kph, 2wc\nKahden asunnon omakotitalo isolla tontilla. Myydään määräalana noin 1,28 Ha maa-aluetta ja noin 0.42 Ha:n palsta Sävträsketissä. Asuinrakennuksen peltikate ja ikkunat ovat uusittuja 2000-luvulla, kiinteistöllä on kunnan vesi ja viemäriosuuskunnan liittymät sekä valokuitulaajakaista. Pihapiiristä löytyy myös navettarakennus jossa kahden auton talli ja paljon säilytystilaa sekä konehalli ja liiterirakennus. Keskuslämmitys toimii öljyllä, sähköllä tai polttopuilla joten energiakustannuksissa voit säästää käyttämällä edullisin vaihtoehto.\nSporrasbacken 39 A, 07880 Loviisa\nnoin 1 kk kaupanteosta\nAstianpesukone, Liesituuletin, Pakastin, Jääkaappi, Sähköliesi\nPesukoneliitäntä, Pesukone, Suihku\n292.64 € / v\nSähkölämmitys, Vesikiertoinen keskuslämmitys, Öljylämmitys, Puu- ja/tai pellettilämmitys, Ilmalämpöpumppu\nPuh: +358 50 4200060\nPorvoon Habita Oy, Loviisa\nPuh: 010 585 5550\nLoviisa Pyhtää Lapinjärvi Myrskylä Kotka Porvoo Orimattila Askola Pukkila Lahti Kouvola Järvenpää Kerava Sipoo Mäntsälä Hamina Iitti Pornainen Kärkölä\nKeskusta 1 kaupunginosa 8 kaupunginosa 2 kaupunginosa 3 kaupunginosa 4 kaupunginosa 5 kaupunginosa 6 kaupunginosa 7 kaupunginosa 9 kaupunginosa 10 kaupunginosa Rauhala Pernaja


Kuinka hoitaa puristuneita hermoja, jotka juoksevat alas jaloissa - Muut - 2022\nKuinka hoitaa puristuneita hermoja, jotka juoksevat alas jaloissa\nPuristunut hermo esiintyy, kun hermo puristuu lihaksen, luun tai muun kudoksen avulla. Se voi johtua vahingoittuneesta alueesta, lihaksen liiallisesta käytöstä tai joskus raskaudesta. Raskauden aikana turvotus tai kudosten turvotus on yleistä, ja tämä voi aiheuttaa paineita hermoille ja johtaa puristukseen. Oireita ovat tunnottomuus, polttava ja pistely, selästä säteilevä kipu, pakarat ja jalat, lihasheikkous ja arkuus. Puristuneen hermon hoidolla pyritään lievittämään kipua ja palauttamaan liikkuvuus vahingoittuneelle alueelle.\nOta yhteys lääkäriisi, jos tunnet tunnottomuutta, pistelyä tai kipua tietyllä alueella tai juoksut alas kaulaasi, selkääsi tai jaloitasi tai jos menetät lihaksen toiminnan. Lääkärisi suorittaa fyysisen tutkimuksen. Kun kivun lähde on määritetty, lääkäri voi suorittaa muita testejä, kuten magneettisen resonanssikuvan, vaurioituneen alueen arvioimiseksi.\nOta tulehduskipulääkkeitä, kuten ibuprofeenia tai lihasrelaksanttia, jos lääkäri on suositellut. Puristuneen hermoalueen alueelle annetut kortisoni-injektiot voivat myös lievittää kipua ja turvotusta.\nLevitä kylmää pakkausta sairastuneelle alueelle 20 minuutin ajan joka toinen tunti 48 tunnin ajan vamman jälkeen helpottaaksesi turvotusta ja kipua. Jos kipu jatkuu 2 vuorokauden kuluttua, kokeile levittää lämpöpakkausta tuskalliselle alueelle 20-30 minuutin välein 2 tunnin välein 24 tunnin ajan.\nLepota sairausalue ja vältä toimintaa, joka on saattanut aiheuttaa puristuneen hermon, kuten juoksemista tai pyöräilyä, kunnes tilasi paranee. Saatat joutua pysymään sängyn lepovaiheessa, varsinkin jos jalan hermokipu johtuu liiallisesta käytöstä.\nKysy lääkäriltäsi fysioterapiaharjoituksia, jotka voivat lievittää kipua ja parantaa kuntoa. Hän voi suositella erityisiä harjoituksiasi sairaudellesi, mukaan lukien lihasten vahvistaminen, jalkojen pidennys tai venytysharjoitukset. Kiropraktikko voi myös lievittää puristuneen herman kipua. Voit harkita myös hierontaterapiaa, joka voi auttaa lievittämään kipua.\nTutustu kirurgisiin vaihtoehtoihin, jos lääkäri kehottaa sinua niin tekemään ja jos sairautesi on pysyvä tai jatkuu muutaman kuukauden tai vuoden ajan.\nJos haluat käyttää lastua tai ahdin, voit rajoittaa toimintaa alueella, kunnes puristuva hermo paranee, voi olla hyödyllistä.\nJos harjoitukset tai jokin muu hoito pahentaa tilaasi, kerro siitä lääkärillesi ja saatat joutua hakemaan vaihtoehtoista hoitoa.\nKatso video: PIV pelletti-imuri hoitaa työn puolestasi (Heinäkuu 2022).\nEn voi osallistua keskusteluun juuri nyt - vapaa -aikaa ei ole. Minut julkaistaan - ilmaisin ehdottomasti mielipiteeni tästä aiheesta.\nCopyright 2022 \_ Kuinka hoitaa puristuneita hermoja, jotka juoksevat alas jaloissa...


Työtoiminta - Rikosseuraamuslaitos\nVankeusrangaistukseen tuomittujen sijoittelu ja siirtäminen\nJärjestys ja turvallisuus\nKiinteistönhoito ja rakennustoiminta\nKuntouttava toiminta - Päihdetyö\nKuntouttava toiminta - Ohjelmatyö\nMuu sosiaalinen kuntoutus\nAnsiot ja rahankäyttö\nTuki rangaistun perheelle\nEtusivu » Täytäntöönpano » Toiminnot » Työtoiminta\nTyön tekemisen tavoitteena on vangin ammattitaidon ja työkyvyn ylläpitäminen ja kehittäminen. Näin parannetaan vangin mahdollisuuksia toimeentuloon myös vapautumisen jälkeen. Työnteolla pyritään myös normalisoimaan vankilaelämää.\nVankien kokonaisajankäytöstä 32 % kului työtoimintaan. Puolet vankityöpäivistä tehdään vankiloiden taloushuollossa, kiinteistöjen hoidossa tai rakentamisessa ja toinen puoli tuotannossa. Tuotteet markkinoidaan valtion ja kuntien laitoksille, elinkeinoelämälle tai suoraan kuluttajille myymälöiden kautta.\nVankiloiden työaloja ovat mm:\nkilpityöt (liikennemerkit, rekisterikilvet)\npakkaus- ja kokoonpanotyöt alihankintana\npuurakennusteollisuus (mm. hirsityöt, tilaelementit)\nVankiloiden tuotannon vuositulot olivat vuonna 2012 noin 8,5 miljoonaa euroa, mistä sisäisiä tuloja on n. 2,0 miljoonaa euroa. Tuotteista osa jää vankiloiden käyttöön, esim. sellikalusteita ja vankivaatteita. Tuloilla on mahdollista kattaa tuotannosta aiheutuneet välittömät menot, vankien toimintarahat ja avolaitospalkat.\nVankien säännöllinen työaika on avolaitoksissa enintään 38 tuntia 15 minuuttia viikossa ja suljetuissa laitoksissa 35 tuntia viikossa. Työstä vangeille maksetaan toimintarahaa (suljetut laitokset) tai avovankilapalkkaa (avolaitokset).\nVankiloiden työtoiminnan periaatteena on normaaliuden periaate: vankityön tulisi vastata yleisesti yhteiskunnassa tehtävää työtä. Valmentavassa työssä tulisi lisäksi seurata ammatillisessa kuntoutuksessa yleisesti noudatettavia menetelmiä.\nVankityössä on mahdollista suorittaa oppisopimuksella näyttötutkintoja tai tutkinnon osia.\nVangilla on tietyin edellytyksin mahdollisuus käydä työssä vankilan ulkopuolella ( siviilityö ). Lisäksi vanki voi tehdä vankilassa työtä omaan lukuunsa ( oma työ ).\n© 2018 - http://www.rikosseuraamus.fi


Ensin, kun kuulin LivBoxeista, päätin vahvasti, että minä en moiseen hömpötykseen lähde mukaan. Mutta sitten muistin: ainiin! Olen nainen! Ja minulla on oikeus muuttaa mielipidettäni! (Vaikka satoja kertoja päivässä ;))\nNiinpä huhtikuussa näpyttelin ikioman LivBoxini tilaukseen.\nToukokuun ensimmäisenä päivänä juhlittiin paitsi vapunpäivää, myös sitä maagista asiaa, että ensimmäinen LivBoxini tulisi hetkenä minä hyvänstä! Tiistaina 7.5. aloin jo hieman huolestua. Minun boxiani ei näy... Illalla heittäydyin sohvannurkkaan iPadini kanssa ja kirjoitin Googleen: "Toukokuun LivBox" ja osumia alkoi löytymään - tuo on saanut, tuo on saanut, tuokin on saanut, KÄÄK! MINÄ EN!\nMeillä on sattunut tätä ennenkin: postinjakaja on tuonut meille aivan vääriä posteja ja olen niitä palautellut parhaani mukaan - siis niissä on vastaanottajan osoite kyllä oikein, mutta jostain syystä ne ovat kantautuneet meille. Lukuisia kertoja. Ja voin vain arvailla, paljonko meidän posteja on "out there" jossain. Niinpä olin varma, että minun laatikkoni on päätynyt jonnekin aivan muualle kuin minulle.\nKeskiviikkona hätäännyin ja kirjoittelin LivBoxille palautetta, että heipparallaa, nyt kävi näin. Olin varma, etten saisi vastausta pitkään aikaan ja joutuisin, tuttuun suomalaiseen asiakaspalvelukulttuuriin luottaen, penäämään joko rahojani tai boxiani. Mutta kuinka ollakaan - ei aikaakaan, kun ihan oikea ihminen vastasi minulle, että seurataan tilannetta ja jos boxi ei siihen ja siihen päivään mennessä tule, niin saan uuden.\nToimin saamieni ohjeiden mukaisesti ja kun totesimme, että paketti on todella kadonnut, sain viestin, että seuraavana päivänä minulla olisi boxi...ja niin oli! Kyllä se kauan kesti mutta hyvää kannatti odottaa.\nToukokuussa jaettiin erilaisia kombinaatioita LivBoxista. LivBoxin sivulla (TÄÄLLÄ) on luettelo tuotteista, joista kuusi oli pakattu kuhunkin laatikkoon. Itse olisin voinut vaihtaa LashCardin mieluummin puuteripaperiin ja Eyluret kynsilakkaan ;) Mutta etsin niille kyllä ottajat, eivät siis jää käyttämättä. Erityisen tyytyväinen olin itse kynsiöljyyn ja käsivoiteeseen. Olen etsiskellyt jo jonkin aikaa sopivaa käsivoidetta päiväkäyttöön - sen löytyminen ei ole helpointa hommaa. Ilmeisesti minulla on jo "ikääntyvä iho" ja se vaatii vähän muutakin kuin kalliin logon. Lavera vaikuttaa kyllä hyvältä - ehkä yö yli vaikuttava tehokosteutus viekin isoimman tarpeen päivävoitelulta? Innoissani seuraan tilannetta :)\nJospa se kesäkuun LivBox tulisi ajallaan. Superkiitokset LivBoxin naisille - yhteydenpito pelasi tosi hienosti ja laatikko tuli kuten oli luvattukin. Voin siis ehdottomasti suositella LivBoxia muillekin. Itsellä on 3kk kokeilujakso, ihanaa kun ei tarvinnut heti sitoutua esim. vuodeksi :)


Määräaikainen vuokrasopimus | Asuntovuokraus\nVuokrasopimus voi olla joko toistaiseksi voimassa oleva tai määräaikainen. Määräaikainen vuokrasopimus voidaan solmia esimerkiksi silloin, jos vuokranantaja tai vuokralainen tietävät jo sopimusta tehdessä, kuinka kauan tarve kestää. Määräaikaisen vuokrasopimuksen voi uusia saman vuokralaisen kanssa molempien osapuolten näin halutessa, mutta tähän liittyy joitakin rajoitteita. Jos määräaikainen vuokrasopimus tehdään saman vuokralaisen kanssa enintään kolmeksi kuukaudeksi kerrallaan, kolmesti peräkkäin, muuttuu se toistaiseksi voimassaolevaksi.\nJos siis esimerkiksi vuokralaisen kanssa sovitaan aluksi kahden kuukauden pätkästä, mutta sopimuksen tullessa päätökseen sovitaan uudesta parin kuukauden vuokrasopimuksesta, muuttavat jatkossa tehtävät mahdolliset vuokrasopimuksen jatkamiset kyseisen sopimuksen toistaiseksi voimassaolevaksi.\nErot määräaikaisen ja toistaiseksi voimassaolevan sopimuksen välillä\nMääräaikainen vuokrasopimus päättyy lähtökohtaisesti sen määräajan umpeuduttua, kun taas toistaiseksi voimassaoleva sopimus päättyy ainoastaan sopimuksen irtisanomiseen, purkamiseen tai lakkaamiseen. Sopimuksen irtisanomisesta voit lukea tarkemmin artikkelistamme täältä, purkamisesta täältä.\nLähtökohtaisesti siis määräaikaista vuokrasopimusta ei irtisanota tai pureta, mutta tietyissä tilanteissa sekin voi olla mahdollista. Tämän voivat mahdollistaa esimerkiksi asuinhuoneiston pakkohuutokauppa tai vuokralaisen kuolema. Määräaikaisen vuokrasopimuksen voi myös joissain tilanteissa päättää ennenaikaisesti ilman näin valtavaa dramatiikkaa. Seuraavassa kappaleessa on eriteltynä ne tilanteet, joissa näin voidaan menetellä.\nMääräaikaisen vuokrasopimuksen irtisanomiseen tarvitaan tuomioistuimen lupa, joten aivan kevyttä prosessia menettelystä ei ole odotettavissa. Oikeus irtisanoa sopimus voidaan antaa vuokralaiselle seuraavin perustein:\nMääräaikainen vuokrasopimus on siis kätevä sopimusmuoto silloin kun tiedetään kauanko huoneistoa halutaan vuokrata. Tällaisia tilanteita voi olla vuokranantajan kannalta vaikkapa pidempi ulkomaan reissu, vaihto-opiskelu toisessa maassa tai tiedossa oleva oma paluu ulkomailta takaisin asumaan omaan huoneistoonsa. Vuokralaisen puolella näitä tilanteita voi olla esimerkiksi kausiluontoinen työ toisessa kaupungissa, määräaikainen työkomennus vieraassa maassa tai vaikkapa evakko putkiremontin tieltä samassa kaupungissa sijaitsevasta asunnosta.\nElämä on vaihtelevaa ja monimuotoista, joten erilaisiin elämäntilanteisiin on myös olemassa erilaisia asumisen ratkaisuita. Kun tunnet erilaisiin vuokrasuhdemuotoihin liittyvät lait, on helppo päättää minkä tyyppinen vuokrasuhde sopii juuri sinulle.


Porvoon Taidetehtaan TWICE -Street Art teoskokonaisuus - Frei Zimmer\nEtusivu » Referenssit » Porvoon Taidetehtaan TWICE -Street Art teoskokonaisuus\nPorvoon Taidetehtaan TWICE -Street Art teoskokonaisuus\nPorvoon Taidetehtaan julkisivuun on valmistunut neliosainen Street Art teos, jonka Porvoon kaupunki on tilannut taiteilijoita KISLOW (Ukraina) ja KREEMOS (Venäjä). Kuraattorina hankkeessa on toiminut Pietarin Street Art Museo. Teoskokonaisuus on nimeltään TWICE ja on ensimmäinen Länsirannan taideohjelman mukaisesti toteutettu teos.\nFrei Zimmer vastasi hankkeen koordinoinnista, rahoituksen hankinnasta ja yhteyksistä Street Art Museumiin.\nTaiteilija: KISLOW, KREEMOS\nPrevRantatunnelin meluseiniin syntyy taidegalleria\nItsenäisyyden 100-vuotisjuhlavuoden taidekilpailuNext


Power-Sound.fi- AKG P420 Isokalvoinen studiomikrofoni, kondensaattori- Instrumenttimikit- - AKG\nEnsimmäinen Edellinen Tuote 32 / 51 Seuraava Viimeinen\nAKG P420 Isokalvoinen studiomikrofoni, kondensaattori\nUusi versio AKG:n suositusta Perception 420 -mikrofonista mustalla mattapinnalla.\nAKG:n korkealaatuinen studiotason kondensaattorimikrofoni\nP420:ssä on kaksi laajakalvoista mikrofonikalvoa, jotka mahdollistavat useat eri suuntakuviot. Se sopii erinomaisesti esimerkiksi flyygelin äänittämiseen, koska sen laadukkaat osat ja sekä tasainen että laaja taajuusvaste (20 Hz - 20 kHz) takaavat lähes täydellisen muuttumattoman soundin. Sen vahva rakenne mahdollistaa sen käyttämisen myös keikka mikrofonina. P420 on korkealaatuinen mikrofoni joka vastaa laadukkaiden ammatistudioidenkin tarpeisiin. Mikrofonissa on kolme suuntakuviota: Kardioidi, Pallo ja Kahdeksikko. Mikrofonin mukana tulee alumiininen kantolaukku sekä hämähäkki mallinen mikrofoni ripustin.\nMuistuta minua tuoteen AKG P420 Isokalvoinen studiomikrofoni, kondensaattori päivityksistä


Lähimmät osumat haulle: vain taivas tietää sen Taina kokkonen\nYö 98.76 %\n…Kyynel taivaan, putosi maahan. Maa oli hiljaa, ei osannut lohduttaa. Pimeä painaa, ihoa vasten, vain sinä voit poistaa sen. Unien laiva kohoaa matkaan, sumussa seilaa jo katoaa laineisiin. Sinua etsin, sinua huudan…\nLisää etsimäsi kappaleen: vain taivas tietää sen Taina kokkonen sanoitukset\nMuut samankaltaiset hakusanat: Vain taivas tietää taina kokkonen vain taivas tietää sen Vain taivas tietää äiti tietää sen Taivas yksin tietää sanat finlanders Päättymätön tarina\tANNA KOKKONEN sen voi vain aavistaa SEN VAIN NYT SULLE KERTOISIN "aina vain sataa" Mä tiedän sen


Hotellit Berliini-Schöneweide rautatieasema - Varaa majoitus Berliini, Saksa\nHae hotellit lähellä kohdetta: Berliini-Schöneweide rautatieasema\nSuosittua juuri nyt kohteessa Berliini Myydyin ARCOTEL John F Werderscher Markt 11 Comfort varattu 20 minuuttia, 17 sekuntia sitten ApartHotel Residenz am Deutschen Theater Reinhardtstr. 27a - 31 Huoneisto (3 aikuista) varattu 23 minuuttia, 13 sekuntia sitten Lux 11 Berlin Mitte Rosa-Luxemburg-Str. 9-13 Huoneisto varattu 29 minuuttia, 14 sekuntia sitten NH Collection Berlin Friedrichstrasse Friedrichstrasse 96 Superior varattu 34 minuuttia, 5 sekuntia sitten Titanic Chausee Berlin 30 Chausseestraße Classic parivuoteella varattu 54 minuuttia, 53 sekuntia sitten Viisi hyvää syytä valita Agoda! Yli 750 000 hotellia maailmanlaajuisesti\nBerliini on kuuluisa suosituista nähtävyyksistään, kuten Berliini-Schöneweide rautatieasema. Agoda.fi on varmistanut alhaisimmat hinnat hotelleissa lähellä monia muita Juna-, metro- ja bussiasemat. Täydellisen hotellin löytäminen nähdäksesi Berliini-Schöneweide rautatieasema on helppoa Agoda.fi osoitteesta, valitse useista hotelleista, kuten NH Berlin Treptow ja Dorint Adlershof Berlin Hotel. Hotellivaraukset Berliini-Schöneweide rautatieasema kohteen lähellä on tehty helpoiksi Agoda.fi:n turvallisella nettivarauslomakkeella. Majoitusta voidaan kätevästi etsiä Berliini kaupungin omalta sivulta, käyttäjäystävällisten hakuvälineiden ja laajojen hotellitietojen avulla. Yli 150 000 hotellia ympäri maailmaa. Hotelli on helppo löytää agoda.fi sivustolta, läheltä kiinnostavia maanmerkkejä kuten Berliini-Schöneweide rautatieasema.\nHotellit lähellä kohdetta Berliini-Schöneweide rautatieasema lähin hotelli\nSuositut hotellit lähellä Berliini-Schöneweide rautatieasema


Ravintolapäivä joka päivä? – Oras Tynkkynen.fi\nEilen vietettiin järjestyksessään toista ravintolapäivää, jolloin tavalliset ihmiset avasivat itse kehittelemiään ruokapaikkoja. Pari sataa pikkuravintolaa ja -kahvilaa eri puolilla maata tarjoili päivän ajan mitä mielikuvituksellisimpia herkkuja.\nPäivä oli huikea menestys. Monissa paikoissa jonoa kertyi jo ennen avaamista – ja monessa ruoka myytiin loppuun ensimmäisten tuntien aikana.\nKävin itse kolmessa kohteessa Tampereella. Sotkiksen Kasvissnägärissä Amurissa kerrostalon katutason ikkunasta piti olla tarjolla hamppurilaisia eli hamppupihvillä höystettyjä kasvispurilaisia.\nSaapuessani paikalle ruokalista oli kuitenkin lyhentynyt niin, että tarjolla oli eurolla ”jotain”. Minun tapauksessani tarkoitti juusto-kasvisruisleipää ja mehua.\nVegaanisessa voileipäkahvila KITIssä Itsenäisyydenkadulla ruokaa oli vielä jäljellä, joten valitsin avokado-tofu-rucolavoileivän ja luomumustikkamehun. Suuren suosion takia mainiota ruokaa joutui tosin odottamaan aika kauan.\nViimeiseksi polkaisin Kalevan kirkon edustalle, jossa Jaakon iltapäiväbistron tarjoilut oli myyty loppuun aikaa sitten. Porukkaa oli kuitenkin vielä nauttimassa nurmikolla lempeästä loppukesän säästä.\nKoska ravintolapäivä on niin suosittu, voisiko joka päivä olla ravintolapäivä? Tuskin.\nElintarvikeviranomaiset katsovat fiksusti ravintolapäivän harrastelijaravintoloitsijoita päivän ajan läpi sormien. Elintarviketurvallisuus ei kuitenkaan ole turha juttu, mistä viime vuosien salmonella- ja ehec-epidemiat ovat terveellinen muistutus.\nMonet ravintolapäivän ruokapaikat ovat huomattavan halpoja siksi, että useimmat harrastelijaravintoloitsijat eivät maksa päivän hommasta veroja, vuokria tai edes palkkoja. Jos toiminta vakiintuisi, hinnat nousisivat – ja silloin oltaisiin jo likellä perinteistä ravintolaa.\nVaikka ravintolapäivä on virkistävä tuulahdus, harva myöskään haluaisi harrastuksesta pysyvää ammattia. Sen paremmin tarjontaa kuin kysyntääkään tuskin siis riittäisi 365 päiväksi vuodessa.\nRavintolapäivästä voi silti ottaa opiksi. Sen suosion taustalla on luultavasti useita tekijöitä.\nEnsinnäkin päivä vastaa patoutuneeseen kysyntään. Tampereella ei saa hamppurilaisia yhdestäkään tavallisesta ravintolasta ja seitania tiettävästi vain yhdestä. Georgialaista ravintolaakaan ei kaupungista löydy. Toivottavasti ravintoloitsijat ottavat kokemuksesta vinkin ja miettivät, voisiko ruokalistoilla ja ravintolakonsepteissa olla himpun enemmän luovuutta ja monipuolisuutta.\nToiseksi osaa ihmisistä elähdyttää päivän byrokratiakriittinen henki. Suomessa ihmisiä ja yrityksiä valvotaan ja käskytetään paljon, välillä liikaa. Oikea ravintoloitsija joutuu täyttämään kasapäin lippusia ja lappusia tukulle eri viranomaisia. Vähemmälläkin pitää tulla toimeen.\nKolmanneksi ravintolapäivä on palvelun ja yritteliäisyyden juhlaa. Se antaa välähdyksenomaisen kuvan Suomesta, jossa yrittäminen on nykyistä houkuttelevampaa. Suomesta, jossa paitsi pesemme toistemme paitoja, käymme myös toistemme ravintoloissa ja kahviloissa.\nSellainen Suomi näyttää minusta eilisen perusteella oikein hyvältä. Seuraavaa ravintolapäivää vietetään 19.11.2011.\n2011-08-22 at 18:04\nJa neljäs syy ravintolapäivään on, että on vain yksinkertaisesti hauskaa laittaa ruokaa ja syödä sitä yhdessä! Väittäisin, että ravintolapäivänä suurin osa kunkin ravintolan asiakkaista kuului jo entuudestaan ravintoloitsijan tuttava- ja ystäväpiiriin.


Gradukuulumisia työturvallisuus-graduun liittyen | Sosiaalipsykologian savumerkkejä\n»Tuoretta tietoa»Gradukuulumisia työturvallisuus-graduun liittyen\nGradukuulumisia työturvallisuus-graduun liittyen\nPosted by Sosiaalipsykologian savumerkkejä on 18.1.2014 in Tuoretta tietoa\nKirjoittanut Satu Havukainen\nTarkastelin gradussani ”Mitä me tästä voimme oppia?” – diskurssianalyyttinen lähestymistapa työturvallisuuteen työturvallisuutta diskursiivisesta näkökulmasta erittelemällä teollisuusorganisaation tapaturmia ja ns. läheltä piti -tilanteita koskevia, organisaation sisäiseen käyttöön suunnattuja, tiedotteita. Aihepiiriä valitessani minulle oli ehdottoman tärkeää, että valitsemani aihepiiri sijoittuisi työelämän sosiaalipsykologisen tutkimuksen kenttään ja että aihepiiri olisi minulle jollakin tavalla ”hyödyllinen” tulevaisuuden kannalta.\nOlin törmännyt työtapaturmatiedotteisiin aiemmin työssäni ja pohtinut, että niissä esiintyviä diskursiivisia rakenteita ja käytäntöjä olisi mielenkiintoista tutkia. Gradun tullessa ajankohtaiseksi otin yhteyttä muutamiin organisaatioihin ja sain mahdollisuuden hyödyntää erään teollisuusorganisaation tiedotteita. Diskurssianalyyttinen tutkimusmenetelmä valikoitui tutkimuksellisen kiinnostukseni mukaan, sillä halusin selvittää, miten työtapaturmista ja vaarallisista tilanteista kerrotaan organisaation työntekijöille itselleen teollisuustyön arjessa. Halusin fokusoitua siihen, miten työturvallisuus on nimenomaan organisaatioon ja siellä työskenteleviin ihmisiin liittyvä ilmiö, jota tuotetaan yhdessä – eikä suinkaan (ainoastaan) ylhäältä alaspäin, johdolta suorittavalle portaalle\nAihepiiriin syventyessäni huomasin, ettei työturvallisuutta oltu juurikaan lähestytty tämäntapaisista lähtökohdista käsin. Tunsin olevani pöyristynyt, sillä karrikoiden sanottuna lähde toisensa jälkeen opasti, kuinka johtaja voi rakentaa työturvallisuutta. Työyhteisön toiminnan kartoittaminen ja tarkempi erittely ei kuitenkaan saanut eri lähdemateriaaleissa – muutamaa mielenkiintoista poikkeusta lukuun ottamatta – juurikaan painoarvoa. Tunsin löytäneeni tutkimuksellisen aukon, johon minun täytyi tarttua.\nGradun työstäminen ei ollut kuitenkaan suinkaan ainoastaan onnistumisen kokemuksia, vaan tunneskaalani vaihteli voitonriemusta syvän mustaan epätoivoon. Prosessin alkuvaiheessa erilaisten tutkimusten, teorioiden ja mielipiteiden välissä harhailu sai minut hylkäämään ”kaksi ensimmäistä” graduani ja vaihtamaan suuntaa aina uudelleen. Tuntui helpommalta laittaa kymmen- tai viisitoistasivuinen tuotos roskakoriin ja aloittaa alusta, kuin muokata olemassa olevaa. Jälkeenpäin arvioituna koen hyödyllisenä sen, että työstin graduani niin monelta näkökulmalta ja paljon lopullista työtä laajempana (arvioni on 300 sivua tekstiä graduuni liittyen!), sillä aihepiiri muotoutui todella omakseni aiheen pysyessä samana näkökulmien vaihdoksista huolimatta. Palasten loksahdellessa kohdalleen gradu kuitenkin eteni suunnitellun aikataulun mukaisesti, työstämisen vaihdellessa flow-kokemuksista gradun välttelyyn. Varsinaisen analyysin kannalta tuntui helpottavalta löytää Hannele Huhtalan (2004) kolmiportainen vaihekehys, jonka siivittämänä sain aineistostani ”yliotteen”.\nNyt, kuukausi valmistumisen jälkeen huomaan, että ”gradulasit” ovat haihtuneet yhtä nopeasti kuin ilmaantuivatkin. Gradua tehdessäni huomioni kiinnittyi jatkuvasti työturvallisuuteen, erilaisiin diskursiivisiin käytäntöihin jne. Huomaan kuitenkin, että työturvallisuus on minulle siinä mielessä ”oma lapsi”, että valmistumisen jälkeen huomaan työssäni kehittäväni organisaatiomme työturvallisuusjärjestelmiä. En olisi viisi vuotta sitten kuvitellut, että teknokraattiselta ja hallinnolliselta kalskahtava työturvallisuus on niin lähellä sydäntäni. Olen aihepiirin valintaani tyytyväinen, sillä työturvallisuus on aina osa työelämää – kiinnittipä siihen huomiota tai ei.\nToivon kaikille graduntekijöille pitkäjänteisyyttä, päämäärätietoisuutta ja onnistumisen kokemuksia graduntekoon. Suosittelen myös lämpimästi, ettei graduvuotenakaan unohdu elämän olemassaolo gradukuplan ulkopuolella!\nHavukainen, Satu 2013. ”Mitä me tästä voimme oppia?” – diskurssianalyyttinen lähestymistapa työturvallisuuteen. Pro gradu -tutkielma. Itä-Suomen yliopisto.\nHuhtala, Hannele M.J. 2004. The Emancipated Worker? A Foucauldian Study of Power, Subjectivity and Organising in the Information Age. Väitöskirja. Commentationes Scientiarum Socialium 64. The Finnish Society of Sciences and Letters, Helsinki.\n← Askel uuteen\nKonservatiivit, liberaalit ja moraali →


Memento mori osa 6 | Ruudun takaa\nMemento mori osa 6\nJulkaistu 30.01.2017 , kirjoittanut tiitu\nTämä on jatkotarina. Edelliset osat löydät helposti kirjoittamalla hakukenttään Memento mori.\nSain Sarjakuvaseuran myöntämän Puupäähattu-palkinnon edellisen Memento mori -päivityksen jälkeen. Se aiheutti vähän kiirettä ja keskittymiskyvyn puutetta elämään. Nyt ilmestyykin siksi vain kolme sivua. En vain ole pystynyt enempää piirtämään.\nJatkuu taas 13.2.2017. Yritän tehdä useamman sivun siihen mennessä.\nKategoria(t): Yleinen. Avainsanat(t): hoitaja, lääkäri, lukinkalvonalainen verenvuoto, Memento mori, SAV-aivoverenvuoto. Kirjoittaja: tiitu. Lisää kestolinkki kirjanmerkkeihisi.\n10 vastausta artikkeliin ”Memento mori osa 6”\n30.01.2017 klo 14:24 Anu sanoi:\nKiitos uusista sivuista, odottelinkin jo! Tuli tuosta palelusta mieleen, kun isäni toipui leikkauksesta Taysissa. Hän pyysi lisäpeittoa, koska oli kylmä, mutta peiton saaminen oli järkyttävän hankalaa. Lopulta lisäpeitto tuotiin: froteepyyhe.. Olin niin kyllästynyt ja kiukkuinen, että lopulta vein osastolle oman peiton kotoa.\nJään odottelemaan lisäruutuja!\n30.01.2017 klo 14:48 tiitu sanoi:\nKyllä oma kokemukseni on ihan sama. Kylmyyteen, oli sen syy sitten mikä tahansa, ei kiinnitetty mitään huomiota. Toisaalta jos hengenvaarallisessa tilanteessa olevaa potilasta ainoastaan paleltaa, niin tilanne lienee melko hyvä. Osastolla sain lopulta peitonkin. Ohuen kylläkin.\n2.02.2017 klo 9:17 Mirja sanoi:\nMinulla on ollut Taysissa pikemminkin päinvastainen ongelma, liian kuuma eikä kylmä, mutta olen muutenkin sellainen eskimo että minusta tuntuu mukavan viileältä kun muut jo palelevat.\nMinulla oli aivoinfarkti vuonna 2008, oireet eivät olleet noin hurjat mutta kyllä tuossa sarjakuvassa on tuttuakin. Ihmettelen kyllä pitäisikö aina tietää monesko päivä on, en minä useinkaan tiedä ellen ole vartavasten kalenterista katsonut. En muista kysyttiinkö minulta sitä, jos kysyivät niin ei ainakaan oikeaa vastausta olisi tullut.\n2.02.2017 klo 9:55 tiitu sanoi:\nVeikkaan, että oma paleluni liittyi jotenkin sairastumiseen, sillä meillä on kotona kyllä paljon kylmempi kuin sairaalassa. Toisaalta en kotona makoile koskaan ilman peittoa pelkässä ohuessa pyjamassa.\n9.02.2017 klo 12:50 Mirja sanoi:\nJäin ihmettelemään, mikä siinä onkin, että lääkärit kysyvät potilaan suostumusta leikkaukseen niin mutkallisesti, että sitä voi olla peräti vaikea tajuta, ellei tiedä odottaa tätä kysymystä. Minulta on kysytty sitä kaikenlaisten ihmeellisten mutkien kautta, lukuunottamatta yhtä lääkäriä joka sanoa päsäytti ihan suoraan: ”Suostutteko toimenpiteeseen?” Teitittelikin vielä, mikä on harvinaista nykyään.\n9.02.2017 klo 13:42 tiitu sanoi:\nNiinpä. Vasta nyt, tätä sarjakuvaa käsikirjoittaessa, oikeastaan tajusin mistä oli kyse. En nimittäin ollut ikinä ennen ollut tällaisessa tilanteessa. Enkä edes tiennyt, että lääkäri tarvitsee potilaan suostumuksen toimenpiteeseen. Tai en vaan ole joutunut tuollaisia asioita koskaan pohtimaan. Asiat, jotka ovat lääkäreille ja hoitajille todella arkipäiväisiä, jokaisella työvuorolla eteen tulevia hommia, ovat potilaalle uusia, ainutkertaisia, pelottavia, hämmentäviä ja huolestuttavia.\n9.02.2017 klo 22:10 Kivi sanoi:\nUpean mielenkiintoinen tarina ja mahdottoman hienosti piirretty sarjakuva! Ei millään malttaisi odottaa seuraavaa jaksoa. Värimaailmakin on niin osuva, että ajatuksissa lipsahtaa huomaamattaan TAYSiin ja niiden ruskeiden sairaalavaatteiden sisään…\n10.02.2017 klo 9:50 tiitu sanoi:\nItselläni oli vaaleanpunaiset pyjamat ja sukat, jotka eivät pysyneet jalassa. Ainakaan jos käytti sairaalan valkoisia tohvelipistokkaita. Eivätpähän potilaat pääse karkailemaan kun sukat ja kengät putoilevat. Toisaalta, eipä siinä kovin lujaa olisi mentykään, edes sairaalajakson loppupuolella.\n11.02.2017 klo 10:03 Mirja sanoi:\nMinä luulen että pyjamien värit on lajiteltu koon mukaan, ainakin viime vuonna naistentautien osastolla oli. Minulla oli vaaleanruskea mutta pienempikokoisilla oli muita värejä. En muista oliko neurologian osastolla samoin, siitä on jo niin paljon enemmän aikaa, ja olisihan pyjamat voitu välillä uusiakin. Jos eri koot ovat eri värisiä, on helppo löytää yhdellä silmäyksellä oikea koko. En ole mikään asiantuntija joten en ole varma tästä, mutta minusta näytti että siinä oli tällainen systeemi.\n12.02.2017 klo 12:44 tiitu sanoi:\nJoo, näin itsekin arvelin, että koko määrittelee pyjaman värin.


Wusu ja Korte siirtyvät JJK-paitaan - Jyväskylä - UrheiluJyväskylä.com - UrheiluSuomi\nWusu ja Korte siirtyvät JJK-paitaan\n455044 Jalkapallo - Veikkausliiga 11.11.2010\nBabatunde Wusu ja Eero Korte siirtyvät Kettupaitoihin. Lisäksi seura solmi jatkosopimukset tärkeiden Tuomas Latikan, Mihaly Szerovayn ja Jani Virtasen kanssa.\nTPS:sta siirtyvä paluumuuttaja Babatunde Wusu, 26, ja aiemmin FC Lahtea edustanut keskikenttäpelaaja Eero Korte, 23, vahvistavat JJK:a kaudella 2011.\nWusu liittyy JJK-nuttuun kolme- ja Korte kaksivuotisella sopimuksella. Molemmat pelaajat ovat mukana JJK:n harjoituskauden käynnistyessä 29. marraskuuta.\n- Wusu tuo meidän joukkueeseen selkeästi lisää maalintekovoimaa ja on fyysinen hyökkääjä, joka pystyy haastamaan vastustajan puolustusta. Kentän ulkopuolella hän on iloinen, positiivinen kaveri joka tuo varmasti joukkueeseen lisävirtaa, päävalmentaja Kari Martonen sanoo.\nToimitusjohtaja Joni Vesalainen muistuttaa Wusun arvosta myös koko seuralle.\n- Vuonna 2007 alkaneella JJK-tarinalla oli alusta asti vahvasti Wusun kasvot ja hänen lähtönsä Turkuun oli erittäin kova paikka. Yhtä lailla kova juttu on se, kun mies nyt tulee takaisin. Tunde tuo hymyn ja toivon mukaan kotivoitot takaisin Harjulle.\nLahdesta Päijänteen pohjoiseen päätyyn muuttava Korte on taitava keskikenttäpelaaja, jonka Martonen uskoo sopivan pelifilosofiaansa erinomaisesti.\n- Eerolla on erittäin hyvä pelikäsitys ja riittävästi taitoa hyödyntää sitä kentällä. Halusin hänet meidän keskikentällemme juuri siksi, että hän pystyy toteuttamaan meidän pelitapaa ja toivon mukaan rytmittämään peliä keskikentällä.\n- Olen seurannut Eeron kehitystä muutamia vuosia. Suurin kehitys on tapahtunut puolustuspelissä, aikaisemmin hänet tunnettiin ennen kaikkea hyökkäävänä pelaajana.\nUusien pelaajien kiinnittämisen lisäksi JJK solmi tärkeitä jatkosopimuksia. Oma kasvatti, puolustaja Tuomas Latikka jatkaa kolmivuotisella, hyökkäävä keskikenttäpelaaja Jani Virtanen kaksivuotisella ja maalivahti Mihaly Szerovay 1+1 -vuotisella sopimuksella.\n- Latikka on erityisesti fyysisesti ja asenteellisesti hieno urheilija, jonka kehityksen suhteen olemme vasta alkutaipaleella. Virtanen taas osoitti loppukaudesta taitonsa ollen lähes kaikkien meidän viimeisten pelien maalien syöttäjä. Szerovayn sopimuksen taustaksi voi sanoa, että kaikilla huippujoukkueilla on kaksi vahvaa maalivahtia. Misin esitys viimeisessä pelissä teki jatkosopimuksen mahdolliseksi, Martonen kommentoi.\nJJK:lla on sopimusten julkistamisen myötä seitsemäntoista sopimuspelaajaa kaudelle 2011. Joukkue hakee vielä 1-2 vahvistusta. Lisäksi jatkosta käydään keskusteluita kaikkien kauden 2010 joukkueen pelaajien kanssa.\nSyksyllä 2006 JJK:n riveihin Mikkelistä siirtynyt Wusu nousi jyväskyläläisyleisön suureksi sankariksi kahden Ykkösessä vietetyn kauden aikana. Hymyilevä nigerialainen voitti historialliseen liiganousuun päättyneellä kaudella 2008 Ykkösen maalikuninkuuden, mutta siirtyi nousujuhlien jälkeen TPS-paitaan. Kaksi kautta Turussa toivat 13 maalia ja pronssiset mitalit. Väkivahva ja nopea Wusu on erittäin vaikea pideltävä.\nKaudella 2004 debyyttinsä FC Lahden Veikkausliigajoukkueessa tehnyt Korte on yksi lahtelaisen jalkapallon suurlupauksista, joka on kuulunut seuran ehdottomiin runkopelaajiin jo neljän kauden ajan. Pronssimitaleihin päättyneellä kaudella 2008 Korte valittiin FC Lahden vuoden pelaajaksi. Hyvä kahden suunnan keskikenttäpelaaja, joka omaa eväitä myös hyökkäyspään ratkaisuihin.\nJJK:n sopimuspelaajat kaudelle 2011


Salon kaupunkia kiusanneiden verkkohyökkäysten tekijä saatu kiinni | SSS.fi\nSalon kaupungin ja Salon seudun koulutuskuntayhtymän palvelimiin verkkohyökkäyksiä tehnyt henkilö on saatu kiinni.\nLounais-Suomen poliisilaitoksen kybertutkintaryhmä on selvittänyt laajan verkkohyökkäysten sarjan. Verkkohyökkäykset tapahtuivat loppuvuodesta 2016 ja alkuvuodesta 2017. Pääepäiltynä on 19-vuotias varsinaissuomalainen mies.\nKaikkiaan verkkohyökkäyksiä tehtiin yli sata. Niistä huomattava osa kohdistui Salon kaupungin ja Salon seudun koulutuskuntayhtymän palvelimiin.\nVerkkohyökkäyksillä kuormitetaan palvelinta ylimääräisellä verkkoliikenteellä niin paljon, että palvelimien toiminta estyy. Käytännössä tämä on estänyt Salon kaupungin työntekijöiden työntekoa ja myös kaupungin asiakkaiden yhteydenottoyrityksiä. Esimerkiksi kouluissa käytössä olevan Wilma-järjestelmän toiminta estyi teon johdosta lukuisia kertoja. Teosta on aiheutunut satojen tuhansien eurojen vahingot. Asia siirtyy poliisilta syyteharkintaan.\nSalon taidemuseo etsii Anja Ahon teoksia näyttelyyn\nSoluasunnot ovat katoamassa Salosta


Sanojen jano: Liikanainen entisvaimo\nOlen aina (itsellenikin tuntemattomasta syystä) tykännyt lukea kaikenlaisia sairauskertomuksia, erityisesti syöpään ja syömishäiriöihin liittyviä. Tämän oudon taipumukseni johdosta päädyin lukemaan myös Marya Hornbacherin kirjan Elämä kateissa. Hornbacher sairastui bulimiaan jo 9-vuotiaana, ja myöhemmin bulimian rinnalle kehittyi myös vakava anoreksia. Hän kertoo tarinansa suorasanaisesti ja kaunistelematta, enkä voi kuin ihmetellä, miten kukaan voi selvitä tuollaisesta rääkistä hengissä. Elossa Hornbacher näyttää yhä olevan, ja on kirjoittanut lisääkin kirjoja tämän esikoisensa jälkeen, mm. kaksisuuntaisesta mielialahöiriöstä kertovan Madness: A Bipolar Life.\nElämä kateissa -kirjassa pisti korvaan muutama suomentajan erikoinen ratkaisu. Esimerkiksi ex-vaimosta käytettiin nimitystä entisvaimo, joka minusta kuulostaa vähän oudolta mutta myös aika näppärältä. Google ei löydä yhtään osumaa entisvaimo-haulla, joten tuskin olen ainoa jolle tämä sana oli ihan uusi tuttavuus. Toinen kielikorvaani häirinnyt sana on liikanainen. Se on kai ihan oikea sana, kun löytyy sanakirjastakin, mutta minusta liiallinen kuulostaisi paremmalta.\nLähettänyt Jum-Jum klo 20.06\nKirjastokäynti kannattaa aina\nÄiti, koira ja kesä ilman miehiä


Haastattelut: Keikkaraportti: Brother Firetribe, One Desire & Block Buster, Pakkahuone, Tampere 13.4.2017 :: Imperiumi.net\nKeikkaraportti: Brother Firetribe, One Desire & Block Buster, Pakkahuone, Tampere 13.4.2017\nKiirastorstaita vietettiin Tampereen Pakkahuoneella varsin 80-lukulaisissa merkeissä. Lavalle nousivat kolme alan edustajaa, nuorista miehistä koostuva Block Buster, yhtyeenä vasta ensiaskeliaan ottava, mutta kokeneista tekijöistä koostuva One Desire sekä valtaisaan suosioon maassamme kasvanut Brother Firetribe.\nBlock Buster (yllä) aloitti illan puolituntisellaan, jonka bändi vietti rouhean hard rockin parissa. Yleisöä paikalla oli yhtyeen aloittaessa silmämääräisesti arvioiden parisen sataa jalkaparia, ja määrä vähintään tuplaantui keikan päättymiseen mennessä. Yleisö ei vielä tässä vaiheessa oikein jaksanut elää mukana, ja musiikkina Block Buster ei jättänyt selkeitä muistijälkiä. Meno lavalla oli sentään kova, ja yhtye teki voitavansa. Yleisö ei silti selvästikään ollut tullut paikalle Block Busterin perässä.\nOne Desire soitti jo huomattavasti suuremmalle ja innokkaammalle yleisölle. Sainkin kunnian olla muutaman sadan muun ihmisen kanssa todistamassa yhtyeen ensimmäistä keikkaa. Osa oli varmasti paikalla laulaja-kitaristi André Linmanin (yllä) Sturm und Drang -yhteyden vuoksi, mutta paikalla oli kiitettävästi myös One Desiren kappaleita mukana laulavia faneja ja muuten vain messissä joraavia teinityttöjä ja perheenisiä sekä kaikkea tältä väliltä.\nKeikka itsessään jätti ristiriitaiset fiilikset. Lavalla viisihenkiseksi kasvaneen bändin biisit rullasivat hienosti aina metallisesta Buried Alivesta herkkään This Is Where the Heartbreak Beginsiin. Linmanin äänen rajat tulivat vain livetilanteessa vastaan vähän liian usein. Parin ensimmäisen kappaleen ajan mies sentään yritti laulaa korkeammatkin kohdat niin kuin ne levyllä menevät osuen kuitenkin useammin nuotin viereen kuin kohdilleen. Ilmeisesti Linman huomasi tämän itsekin, tai koko homma oli suunniteltua, mutta myöhemmissä kappaleissa kertosäkeiden korkeat kohdat oli jo sovitettu täysin levyversioista poikkeaviksi, jotta Linmanin ei tarvinnut kurkotella korkeimmille äänialueille. Joku voisi sanoa, että väliäkös tuolla, mutta itselleni tämän kaltaisilla tekijöillä on tärkeä osansa keikassa; on hienoa seurata, kun laulaja tai soittaja kykenee tiukassa paikassakin repimään itsestään sen saman, jonka studiossa on voinut usealla otolla kokeilla saada osumaan kohdilleen. Soitto bändillä kulkikin lähes virheettömästi, ja Linman lauloi taustalaulajien tukemana matalammat kohdat oikein mainiosti. Toivon silti, että Linmanilla oli vain huono päivä, sillä muuten One Desiren kappaleet on yksinkertaisesti sävelletty pykälää korkeammalle ulottuvalle laulajalle. Keikka oli silti kokonaisuutena hyvä, ja pian ruotsalaisen Eclipsen kanssa kiertäessään One Desire on oikeassa paikassa.\nOne Desiren setti: Hurt / Turn Back Time / Apogolize / Love Infection / This Is Where the Heartbreak Begins / Whenever I’m Dreaming / Buried Alive.\nBrother Firetriben (yllä laulaja Pekka Ansio Heino) aloittamiseen mennessä Pakkahuone oli yllätyksekseni lähes ääriään myöten täynnä. 15-vuotista taivaltaan juhliva yhtye julkaisi vain muutamaa viikkoa ennen keikkaa uuden Sunbound-albuminsa, ja tämä kuului keikalla vahvana. Settilistallaan yhtye juhlistikin ensisijaisesti uutta levyään, eikä suinkaan koko 15 vuoden ja neljän albumin mittaista uraansa. Setin 15 kappaleesta 10 tulikin uudelta levyltä, mikä teki keikasta vähän tylsän. Uudella levyllä kun eivät lähellekään kaikki kappaleet ole livetilanteeseen sopivia, tai muutenkaan erityisen hyviä sävellyksiä. Sen sijaan yhtyeen parhaalta levyltä, Heart Full of Fireltä, löytyisi tukku hienoja biisejä Who Will You Run to Now’sta Play It from the Heartiin, jotka olisi hyvin voinut pitkästä aikaa ujuttaa 15-vuotissettiin. Vaan ei, tältäkin levyltä soitettiin ne kuluneimmat Heart Full of Fire ja I Am Rock.\nNiille, joille Sunbound sen sijaan on parhautta, oli varmasti myös tämä keikka. Näitä joka ikisestä kappaleesta nauttivia ihmisiä yleisössä näkyi kiitettävästi. Silti I’m on Firen kaltaiset ikihitit aiheuttivat yleisössä riehakkaimmat reaktiot.\nKatsojia bändillä oli enemmän kuin samassa paikassa H.E.A.T:ia lämmitellessä reilut pari vuotta sitten, ja bändin pisin kiertue tähän asti sekä ansaittu radiosoitto on omiaan kasvattamaan yhtyeen suosiota edelleen. Harmittava fakta bändin kannalta vain on se, että sen levytys- ja keikkarytmiä määrää vahvasti kitaristi Emppu Vuorisen (yllä) velvollisuudet eräässä toisessa, vielä menestyneemmässä yhtyeessä. Koska tämä toinen yhtye on tällä hetkellä pitkällä tauolla, Brother Firetribe takoo rautaa niin kuin kuuluukin.\nBrother Firetriben setti: Intro: Sunbound / Help Is on the Way / Indelible Heroes / One Single Breath / Strangled / Heart of the Matter / For Better or for Worse / Shock / Last Forever / Taste of the Champion / I’m on Fire / Big City Dream / Give Me Tonight / Heart Full of Fire. Encore: Phantasmagoria / I Am Rock.\nSeuraavan kerran pääsen Tampereella näkemään yhtyeen heinäkuussa Sauna Classic -festareilla. Toivon, että settilistaa uudistetaan tuohon mennessä, ja uskon, että kesäisessä auringonpaisteessa yhtyeen iloisesta AOR-meiningistä saa enemmän irti kuin pimeässä hallissa.\nTämä ei ollut ihan minun iltani. Block Busterista en ikävä kyllä saanut mitään irti, ja Brother Firetribe jäi iloisesta ja rennosta meiningistään huolimatta vaisuksi kokemukseksi. One Desire – kaikesta huolimatta – olikin itselleni lopulta illan kohokohta, sillä bändin ensikeikalla oli ilmassa tiettyä juhlan tuntua, ja yhtyeen debyyttialbumilla on kieltämättä uskomattoman hienoja kappaleita. Toivottavasti tuleva keikkarupeama tekee yhtyeen kohdalla tehtävänsä, ja viimeisetkin palikat saadaan hiottua kohdilleen, sillä potentiaalia yhtyeellä on vaikka mihin.\n© Imperiumi MMVII. Teksti: Sami Kontio Kuvat: Jaakko Manninen\nLukukertoja : 1220 Palaa »


Chiavanukas (vegaaninen) - Henriikka Johanna\nRuoka | 17.1.2021\nChiavanukas (gluteiiniton sekä vegaaninen) on älyttömän helppo ja nopea aamu- tai välipala. Sen tekemiseen ei mene pitkään, toki tekeytymisaikaan kannattaa varata useampi tunti. Mitä pidempään chian siemenet ovat likoamassa, sitä parempi chiavanukas tulee. Itse laitan massan yleensä illalla jääkaappiin ja syön vanukkaan aamupalalla. Mikä olisikaan parempi tapa aloittaa aamu kuin vanukas, joka on vielä terveellinen.\nChian hyödyt elimistölle\nPikkuruisia chian siemeniä ovat jo muinaiset atsteekit käyttäneet ravinteikkaana ruoka-aineena. Chia siemenet ovat erinomainen omega 3-rasvahappojen lähde sekä proteiinirikas piristys ruokavaliotasi rikastuttamaan. Ne ovat runsaskuituisia ja sisältävät runsaasi E-vitamiinia. Chia siemenet vaalivat vatsaasi ja ovat myös urheilijoiden ja voimailijoiden ruokavaliossa tärkeä supersiemen. Täytyy kuitenkin muistaa, että pieni siemen imee iteensä hurjan määrän nestettä, joten chian siemeniä ei tulisi koskaan syödä ”raakana”. Liottamattomista siemenistä voi pahimmassa tapauksessa saada suolitukoksen.\n2rkl chian siemeniä\nAitoa vanilijaa maun mukaan (puolikas tanko)\nLisää kaikki aineet kannelliseen purkkiin, sekoita ja anna turvota vähintään 2h. Voit maustaa seosta haluamallasi tavalla esim aidolla vanilijalla, kardemummalla, kanelilla, hunajalla tai mitä ikinä mieleen tulee.\nTurvotuksen jälkeen siemenet ovat valmiita syötäväksi. Jotta chiavanukas maistuisi joltain, tee annos lisäämällä esim. Kauravälipalaa, soijajugurttia tms. Tai kokeile tehdä tuoreista marjoista survosta. Kokoa annos kauniisti ja tarjoile tuoreiden marjojen tai hedelmien kanssa.\nOletko joskus tehnyt chiavanukasta? Mikä on sun luottoresepti? Kerro kommenteissa.\nHenriikan helpot: kasvissosekeitto\nHenriikan helpot: Banaaniletut kolmella tavalla\nJossain vaiheessa käytin Chiaa melkein päivittäin. Pitänee ottaa tämäkin taas uudestaan ruokavaliooni. Kiitos vinkeistä.\nKannattaa kyllä! Itselläkin oli kausia jolloin oli säännöllisessä käytössä ja sit taas vaiheita kun menee todella harvoin ?\nLaitan siemet turkkilaiseen jugurttiin, lisään siihen vettä (käy joku muukin neste) ja kaurahiutaleita, marjoja tai hedelmiä. Makeutan hunajalla ja maustan ripauksella kanelia.\nMä teen melkein tuolla samalla ohjeella tuorepuuroa. Tuorepuurot on ihan mun lemppareita ?


autot testit | Testimato\nAutoilija, laske Road Rage indeksisi!\nOsa meistä vääntää rattia liikenteestä rennossa takakenossa, osa raivoaa suu vaahdossa muille tiellä liikkujille. Podetko sinä tieraivoa?\nMistä autosta pidät?\nTavallinen auto kysely, jossa kysytään mistä autosta pidät!\nTässä testissä kerron mikä automerkki olet jos olisit auto :D\nTällä hauskalla testillä voit selvittää, mikä automerkki olet!\nMikä auto sulle sopisi\nSelvitä mikä auto sulle sopisi?\nMikä on sinun autosi?\nMikä on oikea automerkki juuri sinulle?\ntunnista merkki kuvasta💩\n#radiomursu #autot #mercedes-benz #radiorz\nAutotesti osa 2\nvähän erilainen kuin viimeksi\n#radiomursu #mercedes-benz #autot\nMitä tiedät nfs rivalsista?\nTämä on tietovisa need for speed rivalsista!!\nOletko joskus harrastanut automerkkien bongausta? Jos olet, niin pane taitosi koetukselle!\n#autot #tunnista #testitaikuri\nTunnista autonmerkit 🚘